C 130/22
FI
Euroopan unionin virallinen lehti
14.4.2023
Pakollisten tietojen lisäksi merkinnöissä on oltava myös suojatun maantieteellisen merkinnän ”VACA DE EXTREMADURA” tunniste ja logo sekä jäljitettävyystiedot.
Suojatun maantieteellisen merkinnän ”VACA DE EXTREMADURA” logo
4.
Maantieteellisen alueen tarkka rajaus Suojatun maantieteellisen merkinnän ”Vaca de Extremadura” kattama alue muodostuu koko Extremaduran itsehallin­ toalueesta.
5.
Yhteys maantieteelliseen alueeseen Suojattu maantieteellinen merkintä ”Vaca de Extremadura” perustuu lihan ja sen maantieteellisen alkuperän erityispiirteisiin.
5.1.
Maantieteellisen alueen erityispiirteet Extremadura sijaitsee Lounais-Espanjassa Iberian niemimaalla.
Sen pinta-ala on 41 635 neliökilometriä, josta arviolta 14 300 neliökilometriä on dehesaa ja dehesan tyyppistä maastoa.
Extremaduran alueella esiintyvään eläimistöön ja kotieläinlajeihin kuuluu pääasiassa maatiaislajeja, jotka ovat läheisesti sidoksissa alueen tyypillisimpään ympäristöön (dehesa).
Koska nämä lajit ovat kestäviä ja sopeutuvat erinomaisesti vaikeisiin elinympäristöihin, ne edistävät ekosysteemin säilyttämistä ja parantamista, sillä ne lannoittavat maaperää, parantavat laidunmaiden laatua ja hidastavat pensaikkojen leviämistä.
Sademäärä on jakautunut hyvin epätasaisesti eri vuodenaikojen välillä.
Sadetta saadaan useimmin syksyllä ja keväällä, ja sen määrä vaihtelee huomattavasti vuodesta toiseen.
Dehesa-alueiden ilmastolle on ominaista kuiva kausi, jolloin laidunmaa kuivuu varhain.
Maantieteellisen merkinnän ”Vaca de Extremadura” tuotantoon käytetyt rodut ovat sopeutuneet ankariin lämpötila- ja sadeolosuhteisiin parhaalla mahdollisella tavalla, sillä ne sietävät paitsi kylmyyttä ja kuumuutta, myös veden niukkuutta kuivuuskausina.
Suojatun maantieteellisen merkinnän ”Vaca de Extremadura” piiriin kuuluvien karjatilojen ensisijaisen ekosysteemin muodostavat dehesat ja dehesan tyyppiset alueet.
Dehesa laajoine laidunmaineen kuuluu suojatun maantieteellisen merkinnän ”Vaca de Extremadura” olennaisiin tekijöihin Extremaduran alueen laajaperäisessä karjankasvatuksessa.
Kasvatettavien rotujen kestävyyden ansiosta alueen kotieläintalous on sopeutunut täydellisesti ympäristöolosuhteisiin.
Ankara ilmasto ja köyhä, huonolaatuinen maaperä ovat rajoittaneet maanviljelyn vakiintumista, minkä vuoksi kotieläintalous on suurelta osin ottanut sen paikan.
Koko tällä ekosysteemillä on myönteinen vaikutus tuotteen ominaisuuksiin. 5.2.
Tuotteen erityisyys Vaca de Extremadura -naudan liha tunnetaan kirsikanpunaisesta purppuranpunaiseen vaihtelevasta väristä sekä kermanvalkeasta kellertävään vaihtelevasta rasvasta syntyvistä tasaisista ja marmoroiduista juomuista, jotka ovat rakenteeltaan ja tuntumaltaan kiinteitä.
Sille on ominaista myös eläinrasvan aromi, mehevä suutuntuma ja syvä, pitkäkestoinen ja lihaisa naudanlihan maku.